OpenLLM-France/wikimedia huggingface dataset:
# Andrew Lowe

Andrew Lowe (Calgary, 1959) és un geofísic canadenc, astrònom aficionat i descobridor d'asteroides que va nàixer en la ciutat canadenca de Calgary, Alberta. En el període comprès entre 1976 i 2010 va trobar un total de 343 asteroides. És un dels catorze astrònoms més implicats en la cerca d'asteroides durant més de quatre dècades. Els objectes pròxims (207935) 2009 AF i (233960) 2010 AX$_2$, descoberts per ell, van ser en els primers asteroides del seu grup que van ser numerats en el període 2009-2010.
En reconeixement dels seus serveis, l'asteroide (4091) Lowe va ser anomenat en el seu honor.

## Vegeu també

* Zdeňka Vávrová

## Enllaços externs

* Pàgina oficial (anglès)
# Municipi de Tårnby

El municipi de Tårnby és un municipi danès situat a l'illa d'Amager, al nord-est de l'illa de Sjælland, a l'estret d'Øresund. El municipi forma part de la perifèria de Copenhaguen, abastant una superfície de 64 km². Amb la Reforma Municipal Danesa del 2007 va passar a formar part de la Regió de Hovedstaden, però no va ser afectat territorialment. Una part de l'Aeroport de Copenhaguen és al municipi i l'autopista E20, que connecta Dinamarca amb Suècia a través del pont de l'Øresund, el travessa d'est a oest. L'illa de Saltholm i l'illa artificial de Peberholm, suport del pont de l'Øresund, també formen part del municipi.

## Consell municipal

Resultats de les eleccions del 18 de novembre del 2009:
| Partit | vots | % vots |
| Socialdemokratiet | 7880 | 41,9 |
| Det Radikale Venstre | 631 | 3.4 |
| Det Konservative Folkeparti | 1096 | 5,8 |
| Retsforbundet | 22 | 0,1 |
| Socialistisk Folkeparti | 3657 | 19,4 |
| De Frie Demokrater | 306 | 1,6 |
| Dansk Folkeparti | 2784 | 14,8 |
| Venstre | 2074 | 11,0 |
| Enhedslisten - De Rød-Grønne | 365 | 1,9 |

### Alcaldes

| Alcalde | Període | Partit |
| Henrik Zimino | 1-1-2007 a 31-12-2009 | Socialdemokratiet |
| | 1-1-2010 a 31-12-2013 | |

## Referències

* ↑ (danès) Resultats eleccions municipals a Tårnby
# Alba Riera i Roura

Alba Riera i Roura (Vic, 2008) és una esportista catalana que competeix en bicitrial. Va guanyar una medalla de bronze al Campionat del Món de ciclisme urbà de 2023 amb quinze anys a Glasgow i una medalla de plata al Campionat d'Europa de ciclisme de muntanya de 2023 a Poprad.
El desembre de 2024, Riera es va proclamar campiona mundial absoluta de bicitrial a Abu Dhabi amb només setze anys, en la seva segona temporada a la màxima categoria.

## Referències

* ↑ «Gran primera temporada d’Alba Riera a la categoria absoluta de bicitrial». El 9 Nou, 09-11-2023. [Consulta: 24 maig 2024].
* ↑ Freixa, Guillem. «Alba Riera, millor esportista absoluta de Vic 2023». El 9 Nou, 16-03-2024. [Consulta: 24 maig 2024].
* ↑ «Alba Riera es penja la medalla de bronze en el seu debut al Mundial». EL 9 TV, 18-08-2023. [Consulta: 24 maig 2024].
* ↑ «Alba Riera Roura (Mountain Bike) : Prize list and results». [Consulta: 24 maig 2024].
* ↑ «La catalana Alba Riera, campeona del mundo de trial a sus 16 años» (en castellà). Mundo Deportivo, 21-12-2024. [Consulta: 11 març 2025].
* ↑ Oliver, Martí. «Abans no valorava tant el que em regala aquest esport». El 9 Nou, 06-03-2025. [Consulta: 11 març 2025].
# Ginnungagap

En la mitologia escandinava, el Ginnungagap (buidor aparent) era el gran abisme que hi havia entre el Niflheim i el Muspellheim abans de la creació. Al nord del Ginnungagap hi havia el món fred del Niflheim i al sud el món de foc del Muspellheim. La fi del Ginnungagap s'explica, en la mitologia escandinava, de la següent manera. El riu Elivagar, que brollava de la font de Hvergelmir, situada al Niflheim, es va desviar del seu llit i es va congelar just al nord del Ginnungagap. Però els aires càlids que venien del Muspellheim i les espurnes que aixecava el gegant Surt quan brandava la seva espasa van fer que del gel es desfés. Del gel desfet va sorgir una substància anomenada eitr, de la qual van sorgir el gegant Ymir, el primer de tots el gegants amb el cos del qual es creà el món, i la vaca Auðumla. Auðumla s'alimentava de la sal de les pedres que en un primer moment hi havia i de les seves mamelles brollaven quatre rius de llet que eren l'aliment del gegant Ymir. La vaca, llepant les pedres, va crear un home anomenat Buri, el qual tingué un fill anomenat Bor. Bor va tenir tres fills amb la geganta Bestla, els quals es deien Odin, Vili i Ve. Aquests tres, que eren els primers déus, van matar el gegant Ymir i, amb el seu cos, van crear el Midgarð, el recinte destinat als humans, i el van situar just on abans hi havia el Ginnungagap. Representa un símbol del buit i el caos al començament de l'univers. Ginnungagap expressa un espai limitat entre la llum i la foscor, un buit que existia abans de la creació del món.

## Referències

* ↑ N.Daly, Kathleen. Norse Mythology A to Z (en anglès). Infobase Publishing, 2009. ISBN 978-1-4381-2801-6.
* ↑ Birkett, Dr Tom. The Norse Myths: Stories of The Norse Gods and Heroes Vividly Retold (en anglès). Quercus, 2018-11-29. ISBN 978-1-78648-880-0.
* ↑ Acker, Paul; Larrington, Carolyne. The Poetic Edda: Essays on Old Norse Mythology (en anglès). Psychology Press, 2002. ISBN 978-0-8153-1660-2.

## Vegeu també

* Mite de la creació segons la mitologia escandinava
* Caos
# Cantó de Vilamur de Tarn

El cantó de Vilamur de Tarn és un cantó francès del departament de l'Alta Garona, a la regió d'Occitània. Està inclòs al districte de Tolosa, té 7 municipis i té com a cap cantonal Vilamur de Tarn.

## Municipis

* Vilamur de Tarn
* Vilamatièr
* La Magdalena
* Mirapeis de Tarn
* Bondigós
* Lairac de Tarn
* Lo Bòrn

## Vegeu també

* Cantons de l'Alta Garona
# Hepler

Hepler és una població dels Estats Units a l'estat de Kansas. Segons el cens del 2000 tenia 154 habitants.

## Demografia

Segons el cens del 2000, Hepler tenia 154 habitants, 59 habitatges, i 36 famílies. La densitat de població era de 78,2 habitants/km².
Dels 59 habitatges en un 37,3% hi vivien nens de menys de 18 anys, en un 57,6% hi vivien parelles casades, en un 0% dones solteres, i en un 37,3% no eren unitats familiars. En el 35,6% dels habitatges hi vivien persones soles el 16,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,61 i el nombre mitjà de persones que vivien en cada família era de 3,38.
Per edats la població es repartia de la següent manera: un 34,4% tenia menys de 18 anys, un 7,1% entre 18 i 24, un 22,1% entre 25 i 44, un 16,9% de 45 a 60 i un 19,5% 65 anys o més.
L'edat mediana era de 34 anys. Per cada 100 dones de 18 o més anys hi havia 110,4 homes.
La renda mediana per habitatge era de 26.500 $ i la renda mediana per família de 36.500 $. Els homes tenien una renda mediana de 21.250 $ mentre que les dones 22.500 $. La renda per capita de la població era de 12.475 $. Entorn del 10,9% de les famílies i el 17% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hepler». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Hepler». American Fact Finder. Oficina del Cens dels Estats Units, 12-01-2010.
# Illes Belep

Illes Belep (nyâlayu Dau Ar) és un municipi francès, situat a la col·lectivitat d'ultramar de Nova Caledònia. El 2009 tenia 895 habitants. Es tracta d'un petit arxipèlag situat al nord-oest del territori, compost per l'illa Art, amb seu a Waala, la més gran, l'illa Pott, l'illa Dau Ac i els illots rocallosos Daos nord i sud. La població és concentrada a l'illa Art (el 99,3% de la població), repartida entre sis tribus canac.

## Evolució demogràfica

Població de Belep (1956-2009) :
| Població | 529 | 573 | 551 | 624 | 686 | 745 | 923 | 930 | 949 |
| Any | 1956 | 1963 | 1969 | 1976 | 1983 | 1989 | 1996 | 2004 | 2009 |

## Composició ètnica

* Europeus 0%
* Canacs 99,3%
* Polinèsics 0%
* Altres, 0,7%

## Història

El nom de Belep prové d'un cap canac. Hi fou fundada una missió catòlica el 1856. De 1892 a 1898 hi va haver una leproseria.

## Administració

Llista d'alcaldes :
| Període | Identitat | Partit |
| 1961-1972 | Mickaël Bouaedaou | UC |
| 1972-1983 | Édouard Wahoulo | UC |
| 1983-2001 | Eymard Bouanaoué | FI, després FLNKS-UC, després FCCI |
| 2001-2008 | Jean Baptiste Moilou | FLNKS-UNI-UPM |
| 2008- | Albert Wahoulo | FCCI |

## Referències

* Divisió administrativa de Nova Caledònia
Belep • Canala • Hienghène • Houaïlou • Kaala-Gomen • Koné • Kouaoua • Koumac • Ouégoa • Poindimié • Ponérihouen • Pouébo • Pouembout • Poum • Poya • Touho • Voh •
Boulouparis • Bourail • Dumbéa • Farino • La Foa • L'Île des Pins • Moindou• Mont-Dore • Nouméa • Païta • Poya • Sarraméa • Thio • Yaté •
Ouvéa • Lifou • Maré •
# El Fumat

El Fumat és una petita muntanya que està situada a la Serra de Tramuntana de Mallorca on es practica el senderisme, l'escalada, etc. És perfecte per fer una ruta turística i explorar tots els racons de l'illa que són verdaderament molt bonics.
# Cantó de Tolosa-7

El cantó de Tolosa-7 és un cantó francès del departament de l'Alta Garona, a la regió d'Occitània. Està inclòs al districte de Tolosa, està format només per la part del municipi que és cap de la prefectura, Tolosa de Llenguadoc.

## Barris

* Amorós
* Colomna Marengo
* Jolimont
* La Glòria
* La Juncassa
* La Rosariá
* Louis Plana
* Sopatard

## Vegeu també

* Cantons de l'Alta Garona
# Harveyville

Harveyville és una població dels Estats Units a l'estat de Kansas. Segons el cens del 2000 tenia 267 habitants.

## Demografia

Segons el cens del 2000, Harveyville tenia 267 habitants, 100 habitatges, i 77 famílies. La densitat de població era de 736,4 habitants/km².
Dels 100 habitatges en un 42% hi vivien nens de menys de 18 anys, en un 69% hi vivien parelles casades, en un 6% dones solteres, i en un 23% no eren unitats familiars. En el 20% dels habitatges hi vivien persones soles el 10% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,67 i el nombre mitjà de persones que vivien en cada família era de 3,05.
Per edats la població es repartia de la següent manera: un 30% tenia menys de 18 anys, un 6,7% entre 18 i 24, un 31,1% entre 25 i 44, un 20,2% de 45 a 60 i un 12% 65 anys o més.
L'edat mediana era de 34 anys. Per cada 100 dones de 18 o més anys hi havia 107,8 homes.
La renda mediana per habitatge era de 37.250 $ i la renda mediana per família de 35.250 $. Els homes tenien una renda mediana de 28.125 $ mentre que les dones 18.125 $. La renda per capita de la població era de 12.688 $. Entorn del 14,5% de les famílies i el 19,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Harveyville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Harveyville». American Fact Finder. Oficina del Cens dels Estats Units, 12-01-2010.
# Claudi Martínez i Imbert

Claudi Martínez Imbert (Barcelona, 1845 - 31 d'octubre de 1919) fou un compositor, pianista i notable pedagog musical català.
Era fill de Josep Maria Martínez i Galadiez (+ 1875) i de Remei Imbert i Masià. Es va casar amb Dolors Marquès i Plà.
Feu els primers estudis a l'escolania de Nostra Senyora de la Mercè. Alumne de Pere Tintorer i Bernat Calvó Puig i a quinze anys va veure premiat per l'Econòmica d'Amics del País, de València, un trio per a piano, violí i violoncel. El 1872 fundà, juntament amb els germans Cosme i Josep Ribera, la Societat de Quartets de Barcelona, la primera entitat catalana destinada regularment a la música de cambra.
El 1880 organitzà un concert en el teatre Principal de Barcelona format per les obres premiades, destinat al producte a obres de beneficència. El 1885 també donà una sessió de música de cambra exclusivament composta d'obres seves i interpretades moltes d'elles pels seus deixebles. Poc temps més tard, en morir el mestre Calvó Puig, se l'indicà si volia succeir-lo en el càrrec de mestre de capella de la parròquia de la Mercè, però es negà a acceptar la plaça, així com el de la col·legiata de Santa Anna, que també se li oferí, a causa de les seves múltiples ocupacions.
Pianista de mèrit i professor notable, va prendre part en nombrosos concerts públics al costat de les principals figures que visitaren Barcelona en aquells anys, i va formar no pocs alumnes.
Com a compositor es distingí per la seva inspiració i és autor d'un trio (1869), de la cantata Catalunya (1877), de l'obra coral La Primavera (1888) i de música de cambra i religiosa. El fons de partitures de Claudi Martínez i Imbert es conserva a la Biblioteca de Catalunya.
Fou un dels músics que donaren suport a les primeres passes de l'Orfeó Català.

## Referències

* ↑ «esquela de Don Jose Maria Martinez y Galadiez». La Imprenta : diario de avisos, noticias y decretos: Año 1875, No. 025, supl., 25-01-1875, pàg. 557.
* ↑ Enciclopèdia Espasa. Volum núm. 33, pàg. 553 (ISBN 84-239-4533-2)
* ↑ Narvaez Ferri, Manuela. «L'Orfeó Català, cant coral i catalanisme (1891-1951)». Tesi doctoral, 2005. [Consulta: 16 novembre 2012].

## Bibliografia

* Emilio Casares Rodicio (dir.). Diccionario de la Música Española e Hispanoamericana. Sociedad General de Autores y Editores. cop. 2000. Barcelona. ISBN 84-8048-310-5 (castellà)
* Jesús Giralt i Radigales (dir.). Gran Enciclopèdia de la Música. Barcelona: Enciclopèdia Catalana, 2001. ISBN 84-412-0232-X (català)

## Enllaços externs

* Fons Claudi Martínez i Imbert de la Biblioteca de Catalunya
# Koumac

Koumac és un municipi francès, situat a la col·lectivitat d'ultramar de Nova Caledònia. El 2009 tenia 3.690 habitants i es troba a 326 kilòmetres de Nouméa. El punt més alt és el Piton de Pandop (823 m).

## Evolució demogràfica

Població de Koumac (1956-2009) :
| Població | 1.190 | 993 | 1.017 | 1.448 | 1.405 | 2.194 | 2.647 | 3.003 | 3.690 |
| Any | 1956 | 1963 | 1969 | 1976 | 1983 | 1989 | 1996 | 2004 | 2009 |

## Composició ètnica

* Europeus 59,3%
* Canacs 34,8%
* Polinèsics 1,3%
* Altres, 4,6%

## Història

Al territori de Koumac habitaven el nelaouanguins. Amb el descobriment de níquel i l'explotació minaire la ciutat es beneficiarà per a expandir la seva economia. La missió catòlica arriba el 1938 i cresqué amb l'arribada de nadius, però avui la majoria de la població és d'origen caldoche. La vila de Poum va formar part de Koumac fins al 1977.

## Administració

Llista d'alcaldes :
| Període | Identitat | Partit |
| 1961-1967 | Camille Girard | |
| 1967-1977 | Roger Trouillot | |
| 1977-1989 | Théné Arhou | |
| 1989-2008 | Robert Frouin | RPCR, després DECA i Avenir ensemble |
| 2008- | Wilfred Weiss | Avenir ensemble |

## Referències

* Divisió administrativa de Nova Caledònia
Belep • Canala • Hienghène • Houaïlou • Kaala-Gomen • Koné • Kouaoua • Koumac • Ouégoa • Poindimié • Ponérihouen • Pouébo • Pouembout • Poum • Poya • Touho • Voh •
Boulouparis • Bourail • Dumbéa • Farino • La Foa • L'Île des Pins • Moindou• Mont-Dore • Nouméa • Païta • Poya • Sarraméa • Thio • Yaté •
Ouvéa • Lifou • Maré •
# Puig Gros de Ternelles

El Puig Gros de Ternelles és una muntanya de Mallorca que té una altura de 838 m. Pertany al municipi de Pollença.

## Referències

* ↑ «puig Gros de Ternelles | enciclopedia.cat». [Consulta: 15 desembre 2024].
# Jötunheimr

Segons la mitologia escandinava, Jotunheim és un altre dels mons de l'existència. Aquest governat pels gegants de glaç. Hi comunica una de les arrels d'Yggdrasil.
# Can Sebastià Soler

Can Sebastià Soler, coneguda també com a Can Pahissa, és un monument del municipi de Vilanova i la Geltrú a la comarca del Garraf, protegit com a bé cultural d'interès local.

## Descripció

Edifici aïllat, voltat parcialment de jardí, que fa cantonada entre la rambla de la Pau i el carrer Soler i Morell. Consta de semisoterrani, planta baixa aixecada en relació al nivell del carrer i terrat. Les façanes, de pedra vista rosa, tenen com a element més remarcable les grans finestres on s'equilibren la tendència a la forma circular del modernisme i la tendència clàssica basada en l'ús de columnes amb capitells jònics. La part superior d'aquestes obertures va resseguida per una motllura que les unifica. Les façanes estan coronades per una cornisa decorada amb motius vegetals i una barana de terrat que combina l'obra i el ferro. A la part posterior hi ha una tribuna de planta semicircular coberta amb una semicúpula. Al jardí, poc cuidat, hi ha una torre d'inspiració naturalista.

## Història

El projecte definitiu de l'actual edifici fou realitzat l'any 1921 per l'arquitecte Josep Mª Miró i Guibernau. Amb anterioritat, el propietari Sebastià Soler, havia encarregat dos projectes no realitzats: el primer data del 1915 i és signat per l'arquitecte Josep Font i Gumà; el segon, de l'any 1917, porta la signatura del mestre d'obres Gaietà Miret. A la torre del jardí hi ha una inscripció que diu: «Colònia S. Soler 1916», fet que indica que la construcció fou anterior a la de la casa. L'any 1983 l'ajuntament de Vilanova i la Geltrú va comprar la finca i l'any següent va realitzar-hi obres de restauració i condicionament, segons projecte de l'arquitecte municipal Miquel Orriols i Mas, per a transformar-la en Casal d'Avis.

## Referències

* 1 2 «Can Sebastià Soler». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 22 novembre 2012].

## Enllaços externs

* Can Sebastià Soler, fitxa del catàleg de l'Ajuntament
# Geuda Springs

Geuda Springs és una població dels Estats Units a l'estat de Kansas. Segons el cens del 2000 tenia 212 habitants.

## Demografia

Segons el cens del 2000, Geuda Springs tenia 212 habitants, 85 habitatges, i 58 famílies. La densitat de població era de 181,9 habitants/km².
Dels 85 habitatges en un 22,4% hi vivien nens de menys de 18 anys, en un 58,8% hi vivien parelles casades, en un 9,4% dones solteres, i en un 30,6% no eren unitats familiars. En el 28,2% dels habitatges hi vivien persones soles l'11,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 3,03.
Per edats la població es repartia de la següent manera: un 21,7% tenia menys de 18 anys, un 12,7% entre 18 i 24, un 23,1% entre 25 i 44, un 27,4% de 45 a 60 i un 15,1% 65 anys o més.
L'edat mediana era de 41 anys. Per cada 100 dones de 18 o més anys hi havia 90,8 homes.
La renda mediana per habitatge era de 38.250 $ i la renda mediana per família de 41.250 $. Els homes tenien una renda mediana de 28.750 $ mentre que les dones 17.639 $. La renda per capita de la població era de 12.787 $. Entorn del 14,7% de les famílies i el 16% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Geuda Springs». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Geuda Springs». American Fact Finder. Oficina del Cens dels Estats Units, 12-01-2010.
# Francesc Martorell i Trabal

Francesc Martorell i Trabal (Barcelona, 21 de gener de 1887 - Barcelona, 1 de novembre de 1935) fou un historiador català.

## Biografia

Francesc Martorell va néixer al barri de Sant Pere de Barcelona, al carrer de Sant Pere més Alt (o Alt de Sant Pere), fill de Francesc Martorell i Gelí i de la seva esposa Paula Trabal i Martorell, ambdós naturals de Barcelona.
Format a la Universitat de Barcelona i als Estudis Universitaris Catalans, fou deixeble d'Antoni Rubió i Lluch i condeixeble de Jordi Rubió, Agustí Calvet i Agustí Duran i Sampere. Col·laborà amb Jordi Rubió, Ramon d'Alòs-Moner, Lluís Nicolau d'Olwer i Ferran Valls i Taberner en l'elaboració dels Documents per la història de la cultura catalana mig-eval de Rubió i Lluch. Organitzà el I Congrés Internacional de la Llengua Catalana (1906). Inicià l'ordenació de l'Arxiu del Mestre Racional, que Enric Prat de la Riba havia instal·lat al Palau de la Generalitat de Catalunya per iniciativa de l'IEC. Fou professor d'història de Catalunya als Estudis Universitaris Catalans i d'història de l'art durant la dictadura de Primo de Rivera. Membre del Consell de Pedagogia de la Mancomunitat de Catalunya i del Consell de Cultura de la Generalitat, col·laborà en les principals revistes erudites del país.

## Referències

* ↑ Descripció del fons personal a l'IEC
* 1 2 «Francesc Martorell i Trabal». Gran Enciclopèdia Catalana. Barcelona: Grup Enciclopèdia Catalana.
* ↑ Registre de Naixements de l'Ajuntament de Barcelona, any 1887, número de registre 368.
# Bouéni

Bouéni és un municipi francès, situat a la col·lectivitat d'ultramar de Mayotte. El 2007 tenia 5.296 habitants. Està formada per set viles: Bouéni, Moinatrindri, Hagnoundrou, Majiméoni, Mzouazia, Bambo-Ouest i Mbouanatsa. El 2008 l'alcalde era Ali Hadhuri.

## Enllaços externs

* (francès) Consell general de Mayotte.
* (francès) Comunes de Mayotte al web de l'Insee
# Uranoscopus bauchotae

Uranoscopus bauchotae és una espècie de peix pertanyent a la família dels uranoscòpids.

## Hàbitat

És un peix marí, demersal i de clima tropical.

## Distribució geogràfica

Es troba al mar Roig.

## Observacions

És inofensiu per als humans.

## Referències

* ↑ Linnaeus, C., 1758. Systema naturæ per regna tria naturæ, secundum classes, ordines, genera, species, cum characteribus, differentiis, synonymis, locis. Tomus I. Editio decima, reformata. - pp. (1-4), 1-824. Holmiæ. (Salvius).
* ↑ uBio (anglès)
* ↑ Brüss, R., 1987. Two new species of Uranoscopus (Linnaeus, 1758), from the Red Sea: Uranoscopus dollfusi n. sp. and Uranoscopus bauchotae n. sp. Bull. Mus. Natl. Hist. Nat. Ser. 4, Sect. A v. 8 (núm. 4): 955-967.
* ↑ The Taxonomicon (anglès)
* 1 2 3 FishBase (anglès)
* ↑ Goren, M. i M. Dor, 1994. An updated checklist of the fishes of the Red Sea (CLOFRES II). The Israel Academy of Sciences and Humanities, Jerusalem, Israel. 120 p.

## Enllaços externs

* BioLib (anglès)
* AQUATAB